Persónur í Hungurleikunum

**Hér er listi yfir allar helstu persónur** í Hungurleikunum eftir bandaríska rithöfundinn Suzanne Collins. 

## Persónur sem eru kynntar í fyrstu bókinni

### Katniss Everdeen
Katniss er sextán ára stúlka. Hún er aðalpersónan í bókunum. Katniss býr með mömmu sinni og systur sinni Primrose í 12. umdæmi. 12. umdæmi er eitt af fátækasta umdæmunum í Panem. 12 umdæmið sér um kol framleiðsluna fyrir höfðuborgina Kapítal. Pabbi Katniss dó í námuslysi þegar hann var að vinna í kolum. Katniss verður 74. framlag 12. umdæmis í Hungurleikunum eftir að hafa boðið sig fram í stað systur sinnar.

Jennifer Lawrence leikur Katniss í kvikmyndinni Hungurleikarnir.

### Peeta Mellark
Peeta er önnur fórn 12. umdæmis í 74. og 75. Hungurleikunum, hann er sonur bakara. Samband Katniss og Peeta byrjar þegar þau eru valin saman í 74. Hungurleikanna. Í viðtali fyrir Hungurleikana tjáir Peeta ást sína á Katniss. Í Hungurleikunum þróast samband þeirra og myndast sterk vinátta og ást.

Josh Hutcherson leikur Peeta í kvikmyndinni Hungurleikarnir.

### Gale Hawthorne
Gale er átján ára strákur sem býr í 12. umdæmi. Katniss og Gale eru bestu vinir og veiðifélagar. Gale og Katniss kynnast þegar þau hittast við veiðar. Þegar Katniss fer í Hunguleikana biður hún Gale um að sjá um fjölskylduna sína, en býr hann þá með móður sinni, 2 bræðrum og einni systur. Pabbi hans dó einnig í sama námuslysi og pabbi Katniss.

Liam Hemsworth leikur Gale í kvikmyndinni Hungurleikarnir.

### Haymitch Abernathy
Er miðaldra drykkfelldur maður sem vann 50. Hungurleikana þegar hann var átján ára. Hann er leiðbeinandi Peeta og Katniss fyrir Hungurleikana og kennir þeim ýmis ráð til að lifa af. Samband þeirra þriggja þróast í gegnum árin.

Woody Harrelson leikur Haymitch í kvikmyndinni Hungurleikarnir.

### Primrose Everdeen
Er systir Katniss, hún átti að vera fórn í Hungurleikunum en Katniss bauð sig fram í stað hennar.

Willow Shields leikur Primrose í kvikmyndinni Hungurleikarnir.

**<big>Coriolanus Snow</big>**

Er forseti Panem í þríleiknum, hann er siðlaus einræðisherra sem heldur Hungurleikanna ár hvert.

Donald Sutherland leikur Snow í kvikmyndunum.

**<big>Cinna</big>** 

Er stílisti Katnissar í Hungurleikunum, hann saumaði á hana kjól sem átti eftir að veita henni vinsældir í leikunum.  

**<big>Cato</big>** 

Er 18 ára unglingspiltur sem er karlkyns framlag annars umdæmis í 74. Hungurleikunum. Hann var þjálfaður frá unga aldri í að drepa og bauð sig fram til þátttöku í leikunum. 

**<big>Marvel</big>** 

Er 17 ára unglingspiltur og karlkyns framlag fyrsta umdæmis í 74. Hungurleikunum. Líkt og Cato þá var hann þjálfaður frá unga aldri í að drepa og bauð sig fram til þátttöku í leikunum. 

**<big>Clove</big>** 

Er 15 ára unglingsstúlka og kvenkyns framlag annars umdæmis í 74. Hungurleikunum. Hún hlaut einnig þjálfun frá unga aldri og bauð sig fram til þátttöku.

**<big>Glimmer</big>**

Er 17 ára unglingsstúlka og kvenkyns framlag fyrsta umdæmis í Hungurleikunum. Hún hlaut þjálfun frá unga aldri og bauð sig fram til þátttöku líkt og hin framlög fyrsta og annars umdæmis. 

**<big>Rue</big>** 

Er 12 ára stúlka sem er kvenkyns framlag ellefta umdæmis í leikunum. Rue myndar tengsl við Katniss á leikvanginum og dauði hennar kemur til með að hafa djúpstæð áhrif á Katniss.

**<big>Thresh</big>** 

Er 17 ára drengur sem er karlkyns framlag ellefta umdæmis í leikunum. Thresh er sterkasti keppandinn og hlífir lífi Katnissar vegna vináttu hennar við Rue. Dauði hans er aldrei sýndur en gefið er sterklega í skyn að Cato hefði drepið hann. 

## Persónur sem eru kynntar í annarri bókinni
**<big>Finnick Odair</big>**

Er 24 ára gamall maður sem sigraði 65. Hungurleikanna þegar hann var einungis 14 ára gamall og því yngsti sigurvegari leikanna frá upphafi. Hann er framlag fjórða umdæmis í 75. Hungurleikunum þar sem fyrrum sigurvegarar keppa við hvorn annan.  

**<big>Johanna Mason</big>**

Er rúmlega tvítug kona sem sigraði 71. Hungurleikanna þremur árum áður en Katniss og Peeta unnu sína leika og er framlag sjöunda umdæmis í 75. Hungurleikunum. Hún er að vísu nefnd í fyrstu bókinni þegar Katniss minnist nýlegs sigurvegara sem sigraði leikanna með því að þykjast vera veikluleg en sýndi í lokin að hún gæti barist með mikilli grimmd.  

**<big>Mags</big>** 

Er áttræð kona sem vann 11. Hungurleikanna þegar hún var unglingur og var síðar ráðgjafi Finnicks þegar hann sigraði leikanna. Mags er ásamt Finnick framlag fjórða umdæmis í 75. Hungurleikunum en hún bauð sig fram til að vernda Annie Cresta. 

**<big>Plutarch Heavensbee</big>** 

Er yfirleiksmiður 75. Hungurleikanna. Hann var ráðinn í það starf til að fylla í skarð Seneca Crane sem var myrtur í kjölfar þess að hafa leyft tvo sigurvegara í 74. Hungurleikunum. Plutarch gerist síðar leiðtogi uppreisnarinnar í þriðju bókinni.